text:
Agnar Frederiksen
10.02.2018 - 18:05
Ítróttur > Ítróttur > Flogbóltur
Eftir hálvfinalurnar hjá kvinnum í KÍ-høllini seinnapartin, er greitt at tað verða Fleyr úr Havn, og Dráttur, sum hevur heimstað á Giljanesi, ið skulu dystast í steypafinaluni.
Fleyr er oddalið í meistaradeildini, og var favorittur ímóti TB. Hetta livdi havnakvinnur eisini upp til. Ein tepur sigur í fyrsta setti var fylgdur upp við einum greiðum sigri í øðrum setti. TB svaraði aftur í triðja setti, men so setti Fleyr tingini uppá pláss í fjórða setti.
Í hinari hálvfinaluni hittust Mjølnir og Dráttur. Eisini her endaði tað 3-1. Dráttur kom á odda 2-0 í settum. Mjølnir fekk síðani minka við at vinna triðja sett, men so avgjørdi Dráttur í fjórða settinum, ið gjørdist tað seinasta.
Í fjør vunnu kvinnurnar hjá TB steypafinaluna, men í ár skal ein nýggjur vinnari finnast.
Hálvfinalurnar hjá kvinnum 10/2:
TB - Fleyr 1-3:
25-22, 25-11, 22-25 og 25-17.
Dráttur - Mjølnir 3-1:
25-21, 25-17, 19-25 og 25-16.
Í løtuni spæla Mjølnir og ÍF í fyrru hálvfinaluni hjá monnum. Triðja sett er í gongd, og í løtuni er støðan 1-1 í settum. Eftir hesa hálvfinaluna hittast SÍ 1 og SÍ 2 í seinasta dystinum á hesum "Seinastu 4" - degnum í KÍ-høllini.
Kringvarpið stroymir hálvfinalurnar her:
http://kvf.fo/webservice/player/event
Dráttur vann 3-1 á Mjølni.
(Mynd:(Mynd: Jóanis Albert Nielsen / JN.fo)


c: text/html

text:
Team Rynkeby Føroyar: Innkomnu pengarnir verða handaðir sunnudagin
Handan av innkomna peninginum.
Almenn samkoma verður í Reinsarínum í Havn, sunnudagin 10. september kl 16.00
Árið 2016 - 2017 er fyri Team Rynkeby við at koma til seinasta hæddarpunkt. Sjálvandi er tað eitt hæddarpunkt at súkkla til Paris. Tó er tað ein góð kensla, at vit samstundis kunnu samla pening inn til børn við líshættisligum sjúkum, og familjum teirra.
Á samkomuni fara umboð frá Krabbameinsfelagið, felagnum Hjartabarnið og Team Rynkeby at verða til staðar, tá Krabbameinsfelagið tekur ímóti innkomna peninginum. Ein grunnur hjá Krabbameinsfelagnum umsitir peningin og lutar hann út til børn við lívshættisligum sjúkum, so sum krabbamein, hjarta og lungasjúkur.
Guðrið Hansdóttir fer at spæla nøkur løg og kaffi og kaka verður at fáa.
Øll eru vælkomin

robotstxt: allowed

filter: keep


text:
Ari av Rana
09.02.2018 - 16:30
Tíðindi > Uttanlands - Yvirgangur
Ein 27 ára gamal maður frá Albertslund í Keypmannahavn er sekur í at verða farin upp íyvirgangsfelagsskapin Islamiskan Stat. Tað hevur rætturin í Glostrup avgjørt.
Tann 27 ára gamli hevur verið tvær ferðir í Sýria. Fyrstu ferð varð í endanum av sumrinum 2013, tá hann var har í ein mánað. Næstu ferð var um várið 2014, tá hann var har í tríggjar vikur.
Ákæruvaldið hevur sagt, at maðurin fór uppí yvirgangsfelagsskapin ta fyrru ferðina hann var í Sýria. Hann meldaði seg upp í IS sum krígsmann og fekk vápnavenjing.
Tann ákærdi hevur noktað seg sekan í at hava brotið lógina um yvirgang. Hann hevur forklára, at hann var í Sýria fyri at geva neyðhjálp, og fyri at berjast ímóti IS.
Rætturin hevur funnið mannin sekan í at verða farin upp í yvirgangsfelagsskapin, og at hava móttikið vápnavenjing, skrivar DR.
Tó slær rætturin fast, at eingi prógv eru fyri, at maðurin reint faktiskt hevur barst fyri IS. Hetta vildi ákæruvaldið verða við, at hann hevði.
Sjey persónar í Danmark eru seinasta árið dømdir fyri at verða farnir upp í IS.


text:
Margot Andreasen er danskur rithøvundur, fødd í 1950. Hon er útbúgvin bókavørður og forlagsráðgevi.
Hon byrjaði at skriva barnabøkur í 2001.
Áhugan fyri at skriva lættlesibøkur hevur hon fingið av tí, at hon eigur ein son, sum hevði sera trupult við at læra at lesa.
Útgávur:
2012 Ein skuggi á luftini. Tann blái sigursteinurin 1
Ein herur av gulum eygum. Tann blái sigursteinurin 2
Tað reyða merkið. Tann blái sigursteinurin 3
Tann nýggi kongurin. Tann blái sigursteinurin 4
Ummæli:
http://fortaellingen.dk/anmeldelse/margot-andreasen-en-skygge-pa-himlen


text:
B˙merki sigur hetta: TrÝggir partar koma saman og mynda eina harmoniska heild. At partarnir standa eins yvir fyri hv°rjum °rum merkir, at hv°r partur er lÝka stillaur yvir fyri hinum bßum og hevur somu rŠttindi til felags ßgˇarnar. HvÝta plßssi Ý mijuni avmyndar samanrenningina, tÝ mijan er felags °ki, bindilii, sum allir partar standa lÝka yvir fyri.
Ein kann sÝggja ymiskt Ý b˙merkinum, eitt n˙ skr˙vu, borur vi bl°um, segl, vari.
StÝlurin Ý b˙merkinum er frÝskur, samstundis sum hann er tekniskur. Litasamansetingin hevur eitt frÝskt, lÝvligt ˙ttrykk, mean formarnir og linjurnar innihalda naka tekniskt, - sami formur verur endurtikin og myndar ein st°rri form, og linjurnar renna nßtturliga ˙r formi Ý form.
Litirnir
TrÝggir litir eru Ý b˙merkinum. Hv°r formur hevur sÝn lit og eru teir valdir vi atliti til evnis°kini hjß teimum trimum sk˙lunum.
Myrkablßi liturin minnir um sjˇgvin og vÝsir til sjˇmanssk˙lan.
Ljˇsablßi liturin minnir um jarn og vÝsir til maskinmeistarask˙lan.
Appelsinguli liturin minnir um eld og vÝsir til brandmeistarask˙lan.
Navni
Vinnuhßsk˙lin er samansett av tveimum orum: vinna og hßsk˙li.
Um ori vinna stendur Ý orabˇkini m.a.: ta at vinna 2(1), arbeii, starv, verk (1), virki (1), vera Ý vinnu.
Um ori hßsk˙li stendur Ý orabˇkini: 1 framhaldssk˙li (fyri verkfr°ingar, handverkarar, handilsfˇlk o.o.), lŠrdur hßsk˙li, frˇskaparsetur, universitet; handilshßsk˙li, Ýtrˇttahßsk˙li, landb˙naarhßsk˙li, listahßsk˙li 2 vanl. fˇlkahßsk˙li.
═ navninum liggur, at hetta er hßsk˙li, sum ˙tb˙gvir leiarar ella fˇlk til vinnuna. Hßsk˙li er vÝari lestur. Navni er breitt, vanligt og partaleyst og fevnir ß einfaldan hßtt um teir trÝggjar sk˙larnar, sum renna saman. Navni greiir Ý sŠr sjßlvum frß, hvat virksemi sk˙lans er.
Navnaskriftin
Stavirnir Ý navninum eru gj°rdir ˙r třpuni Bank Gothic. Hon er ein nřmˇtans sans-serif skrift, sum merkir, at hon hevur ikki f°tur. Bank Gothic er ein opin, v°kur og vŠl lesilig skrift. Hon stendur vŠl saman vi merkinum, og gevur b˙merkinum sum heild eitt vakurt og harmoniskt ˙ttrykk.
Nota Bene
At b˙merki hevur einans tveir uppsetingarhŠttir er ein styrki, tÝ j˙ meira monotont og sterkt verur eykenni.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Kendir tónleikarar vitja Staðið
KATLA er bólkur við royndum tónleikarum.
Hóast KATLA bert hevur verið til í eitt gott ár, kenna tónleikararnir sera væl hvønnannan, og hava teir spælt nógv saman gjøgnum árini.
Magnus Johannessen/klaver og Rógvi á Rógvu/trummur spældu saman, longu tá teir vóru dreingir.
Edvard Nyholm Debess/kontrabass hevur so eisini spælt saman við báðum í nógvum ymiskum samanhangum seinastu mongu árini. Ólavur Olsen/trompet hava teir allir eisini spælt saman við í nógvum ymiskum høpum.
Í hesum bólkinum KATLA spæla hesir 4 tónleik, sum Magnus Johannessen hevur skrivað.
Hetta er melodiskur tónleikur, sum er í ætt við jazz-, fólka- og worldtónleik og okkurt einkult av løgunum havur enntá okkurt gospelkent yvir sær.
Teir hava í eitt heilt ár spælt fast á Hvonn í Havn, og fjepparaskarin bert økist.
KATLA fer fyrst í apríl í studio at spæla inn sína fyrstu fløgu, og í hesum sambandi hava tónleikararnir vant nógv saman seinastu tíðina.
So teir eru væl fyri at koma til Vestmannar at spæla hóskvøldið 19 mars.
Konsertin er á Staðnum kl. 20.00
Atgongumerki á kr. 50
Norðurlandahúsið stuðlar konsertferðini, sum eisini umfatar konsertir í Klaksvík og í Norðurlandahúsinum.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Heilsufremjandi venjingar fyri heimabúgvandi pensionistar í Vágum
mentan07-09-2017 - 15:54 - Jóanis Nielsen
Endamálið við venjingunum er at økja um vælveruna hjá tí einstaka, og at borgarin so leingi sum tilber, verður sjálvhjálpin og virkin, bæði heima og úti.
Dentur verður lagdur á fyribyrgjandi-, viðlíkahalds- og styrkivenjingar.
Venjingartíðir:mána- og hósdag kl. 14:30-15:30
Byrjað verður:mánadagin, 18. sept. 2017
Staður:Skúlin á Giljanesi (fimleikarhøllin)
Flutningur:Bussur koyrir til og frá eftir ynski
Tilmelding:Á tel. 79 32 00, yrkadagar millum 9-13
Vinarliga
Heimatænastan í Vágum


text:
Matador (sjónvarpsrøð)
Matador er ein donsk sjónvarpsrøð í 24 pørtum, framleidd 1978-1981. Røðin er instruerað av Erik Balling eftir hugskoti hjá Lise Nørgaard, sum saman við Paul Hammerich, Karen Smith og Jens Louis Petersen skrivaði handritið, meðan teknarin Arne Ungermann stóð fyri teimum løttu vignettunum, sum innleiða og enda hvønn av teimum 24 pørtunum. Tónleikatemaið í sjónvarpsrøðini er komponerað av Bent Fabricius-Bjerre.
Røðin fylgir lívinum í einum donskum landsbýi í tíðarskeiðnum 1929-1947. Høvuðsperónurin, Mads Andersen-Skjern, kemur í 1929 sum handilsreisandi til statiónsbýin Korsbæk. Hann leggur skjótt til merkis, at vinnulívið í býnum er støðgað upp, so hann fer í holt við at lata upp ein klædnahandil, sum vinnur kappingina við hin higartil einasta handilin av hasum slagnum í býnum, Damernes Magasin.
Sjónvarpsrøðin teknar eina fína mynd av tíðini undir kreppuni í 1930-árunum og av Danmark undir týsku hersetingini. Hyggjarin fylgir lívinum hjá familjunum, og røðin gevur samstundis eina vælrakta tíðarmynd. Íblásturin frá eitt nú tí ensku sjónvarpsrøðini Upstairs, downstairs (danska heitið var: Herskab og tjenestefolk) er týðulugur, men sjónvarpsrøðin Matador er álíkavæl sera donsk í sínum úttrykki og gjørdist serliga væleydnað orsakað av frálíkum framførslum av fleiri av bestu sjónleikarunum í Danmark. Fleiri av teimum leikandi mugu í dag, fleiri ár seinni, enn finna seg í at verða sett í samband við tann leiklut, ið tey spældu í Matador.
Røðin er blivin ein danskur klassikari og ein av best eydnaðu sjónvarpsrøðunum hjá Danmarks Radio nakrantíð. Sjónvarpsrøðin var frumsýnd í Danmark hin 11. november 1978, og tann seinasti parturin var vístur í 1981, men síðan ta seinastu sýningina, so hevur røðin verið at sæð hesi árini (1. partur er sendur hesi árini): í 1984, 1989, 1997, 1998, 2006 og 2012. Tá røðin varð endursend í 1986, varð ein einkultur partur sæddur af 3,6 milliónum hyggjarum, sum tá var tað hægsta hyggjaratal, sum nakrantíð er mált í Danmark. Sjálvt tá tann sætta endursendingin varð víst í 2006-2007, tá DR ikki longur var tann einasta danska sjónvarpskanalin, var tað álíkavæl yvir ein millión, ið hugdi eftir hvørjum parti. Røðin er seld til fleiri onnur lond, og harumframt kom øll røðin út á 12 DVD-fløgum í2001, og fyrst í 2011 vóru yvir 3 milliónir eintøk seld, og tað ger Matador til mest selda DVD í Danmark nakrantíð.
Eisini í Føroyum hevur Matador verið víst fleiri ferðir, og eisini her hevur sjóvarpsrøðin verið vælumtókt.
Innihaldsyvirlit
Tey leikandi[rætta | rætta wikitekst]
Yvirlit yvir teir einstaku partarnar í Matador[rætta | rætta wikitekst]
Slóðir úteftir[rætta | rætta wikitekst]
- Matador á Internet Movie Database (Enskt)
- DR Bonanza - Matador partar 1-24
- Matador Online
- Matador støðini
Keldur[rætta | rætta wikitekst]
- Per Kuskner, Matador - mennesker, myter og minder, People's Press, 2011. ISBN 978-87-7108-450-4.
- Søren Pind. Lise Nørgaard. Et portræt. 2005.
- Lise Nørgaard, Et liv med Matador, DR, 2003 (2. udgave 2007). ISBN 978-87-7680-308-7.


text:
Vilt tú verða ríkur, skalt tú gomlu trettandu nátt ganga út at sitja á kjørbreyt, hvar fýra vegir ganga á kross, og ein av teim skal vísa at kirkjuni. Tú skalt taka grátt kálvskinn og hvassa øks, leggja skinnið undir teg á breytina, so at halin á skinninum er vendur móti kirkjugøtuni, men andlit títt skal venda burtur frá henni. Tú skalt tá setast at brýna øksina, og hvat ið verður talað til tín, skalt tú ikki siga annað enn: “Eg hvøtji, eg hvøtji”; hvussu illa leikar um báðar liðir á tær, skalt tú ikki líta uppúr, uttan stara fast niður í øksina, tí annars verður ilt av tær, og trøllini taka teg.
Tá ið líður at midnátt, koma trøllini tysjandi úr øllum ættum, dragsandi gull og dýrar gripir, sum tey laða uttan um teg í stórum dungum og sýna tær alt hetta góða at royna at fáa teg at kveita uppundan; so fara tey at tala til tín, skelkja og gálva og havast við allar atburðir. Men hava nú trøllini hvørki kunnað lokkað teg at renna eyguni at gullinum, sum tey løgdu hjá tær, ella rætt teg til at hyggja at teimum sjálvum av ótta fyri teimum, ella fingið teg til at svara teimum aftur, so tríva tey um halan á kálvskinninum at draga tað burtur; - tá ræður um at vera heppin og við øksini høgga halan av aftan fyri bak, tó so at einki skarð kemur í øksina. Lukkast tær hetta, ert tú eydnumaður; tí tá hvørva trøllini hvørt í sína ætt, og tú fært tá allar dýrgripirnar og alt gullið, ið hjá tær var lagt; men lukkast tær ikki hetta, fáa trøllini vald yvir tær, og tú kemur tá ikki heilur aftur úr hesari ferð.
V.U. Hammershaimb: ”Færøsk Anthologi I”, 1891


text:
Bræv Paulusar ápostuls til Rómverja, kapittul 13
Lýdni móti yvirvøldum
v1
Hvør maður veri fyriskipaðum yvirvøldum lýðin; tí at ikki er nøkur yvirvøld til uttan frá Guði; men tær, sum til eru, eru skipaðar av Guði,
v2
so at tann, sum veitir yvirvøldini mótstøðu, hann veitir Guðs fyriskipan mótstøðu; men teir, sum veita mótstøðu, skulu fáa dóm sín.
v3
Tí at stýrismenninir eru ikki ein ótti hjá góðum verki, men hjá illum. Men vilt tú sleppa frá at óttast fyri yvirvøldini? Ger tað, sum gott er, og tú skalt fáa rós av henni.
v4
Tí at hon er tænari Guðs, tær til góða. Men gert tú tað, sum ilt er, tá skalt tú øtast; tí at hon ber ikki svørðið til einkis, av tí at hon er tænari Guðs, hevnari til revsingar fyri tann, sum hevst at tí, sum ilt er.
v5
Tess vegna er tað fyri neyðini at verða lýðin, ikki bert fyri revsingarinnar skuld, men eisini fyri samvitskunnar skuld.
v6
Tí gjalda tit jú eisini skattir; tí at teir eru tænarar Guðs, sum serliga hava hetta í varðveitslu.
v7
Gjaldið øllum tað, sum tit skylda teimum; tí skatt, sum skal hava skatt, tí toll, sum skal hava toll, tí ótta, sum skal hava ótta, tí virðing, sum skal hava virðing.
Kærleiki til næstan
v8
Skyldið ongum nakað uttan tað at elska hvør annan; tí at tann, sum elskar næsta sín, hevur uppfylt lógina.
v9
Tí at hetta: «Tú mást ikki dríva hor, tú mást ikki sláa í hel, tú mást ikki stjala, tú mást ikki girnast,» og hvat annað boð so er, tað verður tikið undir einum í hesum orði: «Tú skalt elska næsta tín sum sjálvan teg.»
v10
Kærleikin ger ikki næstanum nakað ilt; tí er kærleikin uppfylling av lógini.
At avleggja verk myrkursins
v11
Og hetta eiga tit tess heldur at gera, sum tit vita tíðina, at tað longu er tíð hjá tykkum at vakna úr svøvni; tí at nú er frelsa okkara nærri, enn tá vit tóku við trúnni.
v12
Liðið er á náttina, og dagurin er í nánd. Latum okkum tí leggja av verk myrkursins og lata okkum í herklæði ljósins.
v13
Latum okkum hava sømiligan atburð sum á degi, ikki í ováti ella drykkjuskapi, ikki í ólevnaði ella siðloysi, ikki í klandri ella øvund;
v14
men íklæðist heldur Harran Jesus Krist, og havið ikki tílíka umsorgan fyri holdinum, at tað elvir girndir.


text:
Lýsing
Vit sóknast eftir ágrýtnum, jaligum og hugskotsríkum starvsfólkum til Heimatænastuna í VEKS.
Størvini eru:
- Farloyvisstarv sum Fysioterapeutur, starvsbrøk 0,8 í tíðarskeiðnum 1. mars 2018 til 28. februar 2019.
- Ergoterapeutur, starvsbrøk 0,8, arbeiðsstaður út frá Mørkini í Streymnesi. Byrjunardagur eftir nærri avtalu.
Tú verður partur av einum terapeutiskum starvstoymi við 4 starvsfólkum - 2 fysioterapeutar og 2 ergoterapeutar.
Tilvísing
Størvini hava tilvísing til avvarandi leiðara.
Førleikakrøv
- Útbúgving og góðkenning sum ávikavist fysioterapeutur og ergoterapeutur
- Áhuga fyri at dagføra fakliga førleikan innan terapeutiska øki.
- Góð samstarvs- og samskiftisevni.
- Vilja og evni at virka í einum tvørfakligum toymi.
- Evnir at arbeiða sjálvstøðugt.
- Hava lætt við at samskifta, bæði í bólki og við hvønn einstakan.
- Virkisfýsni og áhuga í at menna terapeutiska virksemið og sosiala umhvørvið í síni heild, í tøttum og uppbyggjandi samstarvi við leiðslu, starvsfólkahóp og einstaka borgaran.
- Tola broytingar í arbeiðsuppgávum
- Telduførleika á brúkarastøði.
- Koyrikort til persónbil
Arbeiðsuppgávur
- Skipa og útinna fyribyrgjandi venjingar, endurvenjingar v.m. bæði í bólkum og hjá tí einstaka borgaranum.
- Vera við til at menna strategisk, faklig og praktisk viðurskiftir innan tað terapeutiska økið.
- Samstarva við m.a. visitator innan terapeutiska partin í samband við visitering, heimavitjanir v.m.
- At stuðla undir, at eldri borgarar varðveita, menna ella endurvinna sínar virkisførleikar.
- Heilsufremjandi og sjúkufyribyrgjandi venjingar og onnur átøk fyri eldri borgarar.
- Undirvísa og ráðgeva starvsfólkum, borgarum og avvarðandi.
- At kanna, greina og meta um virkisførleikar, og í mun til hetta, at seta neyðug átøk í verk.
- Innan terapeutiska øki vegleiða og undirvísa starvsfólkahópi og einstaka brúkaranum.
- Tryggja og menna gott samskifti og høgt kunningarstøðið, bæði til borgarar, starvsfólk og aðrar samstarvspartar.
- Stuðla starvsfólkahópinum í sínum dagliga arbeiði.
Vit kunnu bjóða
- Góðar umstøður og fjølbroyttar avbjóðingar, har tú fært møguleika at seta tín dám á, og verða partur av framhaldandi menning av tilboðum og tænastum.
- Dugnaligar starvsfelagar
- Jaligt og vinarligt arbeiðsumhvørvi
Setanarstað og lønarviðurskifti
Setanarstaðið er Heimatænastan í VEKS
Størvini verða sett sambært sáttmála millum Fíggjarmálaráðið/ Kommunala Arbeiðsgevarefelagið og Fysioterapeutfelagið og Ergoterapeutfelagið.
Skrivlig umsókn við avritum av prógvum, lívsrensli (cv), viðmælum v.m. skal sendast til
ella
Heimatænastan í VEKS
Bakkavegur 59
350 Vestmanna
Freist
Umsóknir skulu vera okkum í hendi í seinasta lagi mikudagin 28. februar 2018 kl. 12:00.
Nærri upplýsingar um størvini fáast við at venda sær til
Niels A. Joensen, tlf. 260552 ella teldupost nielsj@veks.fo
_ _ _ _ _
Heimatænastan í VEKS er eitt kommunalt samstarv ímillum Vestmanna- Eiðis-,
Kvívíkar- og Sunda Kommunu. Nærri lýsing av virkseminum sæst á heimasíðu okkara veks.fo


text:
Runavíkar -, Nes – og Sjóvar kommuna – hava skipað javnbjóðis samstarv um heimatænastu og eldrarøkt v.m., sum við lóg varð flutt kommununum at umsita tann 1. januar 2015. Roðin umsitir økistænastuna í nevndu kommunum. Avtalan sæst her.
MÁL:
Mál okkara er støðugt at menna tænastuna og at ganga á odda, tá ræður um at veita teim, ið tørva, eina fjøltáttaða og dygdargóða tænastu – hetta í góðum samstarvi við brúkaran og avvarðandi hansara.
Eina tænastu, sum tekur atlit til tørv, trivnað, fortreytir og sjálvsavgerðarrætt hins einstaka og sum eisini ger tað gjørligt, at verða heima longst gjørligt.
Tænastan, ið vit veita, skal støðugt stuðla uppundir, at tað at búgva í Runavíkar- Nes- og Sjóvar kommunu er framúr gott og trygt – eisini, tá ein gerst gamal og hevur tørv á “hjálpandi hondum”!
Tænasturnar eru skipaðar eftir lóg um heimatænastu, eldrarøkt v.m., sum sæst her.
Roðin veitir borgarum við tørvi eina samskipaða heildartænastu. Endamálið við tænastunum er, at: Fyribyrgja sjúku, stimbra sálarliga og likamliga heilsu og trivna borgarans, endurmenna mistan førleika, stimbra møguleika hins einstaka at klára seg sjálvan, veita røkt og umsorgan.
Stýrið fyri Roðan
Tórbjørn Jacosen, formaður
Jóhannus Danielsen, næstformaður
Artur Johansen, stýrislimur
Jóhan Vest, stýrislimur
Kristian Gaardbo, stýrislimur
Selinda í Heiðunum, stýrslimur
Elin á Torkilsheyggi, stýrislimur
Leiðari fyri Roðan
Jóngerð Guttesen


text:
- Hetta er komandi løgmaður, sigur Tóroddur Poulsen turrisliga og peikar á eiturkoppinum í lokkanetinum yvir Føroya løgtingi. Klikk á myndina og tú sært eina grøv á søguliga grasvøllinum. Eingin ivi er um, hvat Tóroddur heldur um politisku leiðsluna, ikki minst førda mentanarpolitikkin, nú Mentanargrunnur Føroya fólks er skerdur við einum fimtingi. Sjónarmiðið í Degi og Viku í gjárkvøldið talaði í somáta fyri seg. Feska prentið byggir á tveir prentsteinar, sum enn eru til skjals, innan teir verða slípaður niður og klárir til onnur grafiskt prent á verkstaðnum. Her sæst Tóroddur við báðum steinunum.
Einki er at taka seg aftur í, at Tóroddur er besta íkast í ársins Myndaódn í Steinprenti á Skálatrøð í Havn. Her er Tóroddur við bókini Avbyrgingar, sum er hundraðsíðuúrslit av samstarvi millum rithøvundan og myndlistamannin sjálvan, Føroyaprent og Steinprent, sum gevur út.
Tað er undir heitinum Myndaódnin, Billedstorm á donskum, at Steinprent hesa ársins tíð sýnir fram stóra og breiða úrvalið av tí, sum er avrikað á verkstaðnum í ár. Hetta er fjórða afturlítandi ársframsýningin av hesum slag í grafiska verkstaðnum, har Jan Andersson og Fríða Matras Brekku standa fyri dagliga virkseminum. Tey bæði síggjast til vinstru á myndini niðanfyri, har Fríða setir ein reyðan prikk fyri eina av hugtakandi seyðamyndunum, hon sjálv hevur gjørt. Á niðaru myndini sæst Fríða framman fyri vegginum við egnu seyðamyndunum, men eisini einstøkum svørt hvítum ungdómsmyndum hjá Øssuri Johannesen.


text:
Orð: C.J. Brandt
Týtt: Símun av Skarði
Guð, tú sum ljósið lætst skína so bjart,
sjálvur ert ljóskeldan reina;
aldri seg nærkar tær myrkrið so svart,
sólin har vald hevur eina.
2. Skýggini dimmu nú hvørva so brátt,
dagurin bjarti nú rísur;
stjørnur, sum glógvaðu myrklongu nátt,
blikna, nú sólbirtan lýsir.
3. Frísk vit frá náttarrógv glað eru nú
tøkk tær við songi at veita;
náttina starblindu burt beindi tú,
dagsljósið aftur man leita.
4. Halt allar freistingar okkum ífrá
og alt, sum tungliga bagir!
Við tínum kærleika ver okkum hjá,
halgi og algóði faðir!
5. Vreiðini steðga, tí hon veldur neyð!
Gleði og frið gev í sinni!
Fátæka manni gev dagliga breyð!
Leið tú oss úti og inni.
6. Styrk tú og styðja oss, fast vit tá stá,
stríða og sigra í stríðum!
Frelsari vár, tú skalt æruna fá
nú og í ævigum tíðum.


text:
Fyrsta av fýra greinum um, hvussu tóm hotelkømur verða fylt,
eftir Elina Brimheim Heinesen, fyrrverandi stjóra í SamViti
National Geographic Traveler skýrdi Føroyar at vera besta, mest óspilta oyggjalandið í heiminum. Tað er ikki uttan orsøk, at ein slík kanning er vorðin almannakunnngjørt júst hesi árini, og at eitt land sum Føroyar endar á ovastu rók. Elin Brimheim Heinesen hugleiðir um, hví rákið hóast alt er til fyrimuns fyri Føroyar, og hvat tað merkir fyri framtíðar ferðavinnumøguleikar í landinum.
Hóast ein ávís afturgongd tykist at vera í ferðafólkatalinum til Føroya beint í løtuni, so vænti eg, at gongdin vendir aftur, men bert um føroyingar seta seg inn í og duga at lofta alheimsrákinum beint nú. Tað er ikki ógjørligt at venda gongdini, tí eitt vaksandi tal av ferðafólkum leita eftir øðrvísi, meira óspiltum og tryggum ferðamálum. Tey ynskja at koma burtur úr dagliga trummirumminum eina løtu, seta ferðina niður og sleppa sær undan eini larmandi, hóttandi og dálkaðari verð, sum bara tykist at mala skjótari og skjótari.
Fleiri og fleiri ynskja at ferðast til upprunakend, náttúruvøkur støð, har tey fáa frið at brúka allar sansir, so tey kenna seg meira frísk og livandi – anda djúpt og bara síggja, merkja, lurta, lukta og smakka. Tey ynskja at fáa frískan íblástur og at seta ferð á hugflogið og skapanarhugin. Tað finnast ikki so nógv ferðamál longur, sum kunnu møta øllum hesum krøvum. Men Føroyar hóska sum fótur í hosu til tørvin og hava tí allar møguleikar fyri at gerast eitt “trendy” ferðamál, um føroyingar bara duga at gagnnýta eftirspurningin úti í heimi til egnan fyrimun.
Í sambandi við seinasta ferðavinnukjakið í miðlunum, umframt sokallaða vakstrar- ella ‘kreppupakkan’, har politikkarar nú lova at seta pengar av til marknaðarføring av Føroyum m.a. sum ferðaland, hevur undirritaða hug at koma við nøkrum hugleiðingum um, hvussu hetta kann gerast, nú eg ikki longur havi ábyrgd fyri almennu umsitingini av m.a. ferðavinnu. Vónandi kann mítt íkast tó enn koma framtíðar ferðavinnu í Føroyum til góðar.
Hvat onnur siga um Føroyar
Tá ein av heimsins fremstu serfrøðingum í tjóðarbranding, Simon Anholt, varð spurdur av einum ritstjóra frá Bradt’s Travel Guides, heimsins størsta ferðabókaforlag, um hann vildi geva sítt íkast til eina ferðaleiðbeiningarbók um Shangri La (eitt land bert til í søgnum) segði hann: “Eg síggi Føroyar sum sagnarlandið Shangri La í 21’ndu øld”. Tað er als ikki óvanligt at hoyra útsagnir sum hesa og sum ta, ið tann australski journalisturin Eric Campbell frá australsku sjónvarpssendingini “Foreign Correspondent”, segði: “Burtur av leið og undrunasamt hugfangandi síggja oyggjarnar út sum okkurt úr eini fornnorrønari søgn”. Hann segði eisini: ”Føroyar kunnu væl gerast heimsins næsta land!” (The Faroe Islands could very well be the world’s next country!) Harvið meinti hann, at Føroyar fóru kanska í næstum at gerast eitt tað mest spennandi landið í heiminum at ferðast til.
Í eini New York Times grein í 2007 við yvirskriftini: “Into the Mystical Unreal Reality of the Faroe Islands” (Inn í gandakenda óveruliga veruleikan í Føroyum), lýsir høvundurin Føroyar sum “the most curious place left on earth” (tað mest forvitnisliga landið, sum er eftir í heiminum). Journalisturin Stephen Metcalf lýsti sína fatan soleiðis: “Føroyar eru sanniliga tað mest stemningsfulla og vakrasta staðið, eg nakrantíð havi verið”. Onnur úttrykkja tað við orðum sum “otherwordly” (sum úr øðrum heimi) ella sum “Lord of the Rings-country” (Land Ringanna Harra) og onnur aftur sum “The Grand Canyon í Norðuratlantshavi”.
Bestu oyggjar í heiminum
Hóast nógvir útlendingar halda, at Føroyar eru heilt serstaka vakrar og spennandi sum ferðamál, eru Føroyar enn ikki at síggja í nógvum ferðakatalogum. Hetta kann tó møguliga fara og broyta seg, tí National Geographic Traveler skýrdi Føroyar at vera tær bestu og mest dragandi oyggjarnar út av 111 oyggjasamfeløgum í heiminum – frammanfyri Azorurnar, Bahama Oyggjarnar, Hawaii, Ísland og eina rúgvu av øðrum fantastiskum oyggjasamfeløgum. 522 ferðaserfrøðingur komu fram til hetta úrslitið seint í 2007. Ein líknandi kanning verður ikki gjørd í bræði aftur, so henda kanningin verður tí galdandi nógv ár fram. (sí http://www.nationalgeographic.com/traveler/features/islandsrated0711/islands.html)
Hetta hevur givið Føroyum ómetaliga virðismikið lýsingarvirði. Men harvið eru ikki allar súður syftar.
Møguligir vandar fyri framman
Føroyar eru eitt pinkalítið land, har fá fólk búgva. Tað merkir við øðrum orðum, at føroyingar í mun til onnur lond hava sera avmarkaða fíggjarliga orku til at marknaðarføra seg. Tað er fremsta orsøkin til, at landið er so ókent. Men føroyingar hava tó ein stóran fyrimun – tí Føroyar á mangan hátt hava eitt ríkari og óspiltari náttúru- og mentanartilfeingi at bjóða enn so nógv onnur lond. Størsti parturin av heiminum hevur bara ikki rættiliga so nógvar møguleikar fyri at fáa eyga á tað.
Hóast veðurlagið í Føroyum er avbjóðandi, eiga føroyingar ikki at undirmeta atdráttarmegina, sum Føroyar kunnu hava, um tær vóru sjónligari – eisini hóast ferðafólkatalið beint nú sær út til at minka. Rákið kann skjótt venda aftur. Eingin veit, um ella nær okkurt hendir, sum setir Føroyar á heimskortið, sum kann føra til, at landið kemur uppá móta at ferðast til. T.d. at føroyingar fáa ein kendan ‘ambassadør’ – eins og Bjørk er ambassadørur fyri Ísland ella ABBA hevur verið tað fyri Svøríki.
Sjálv haldi eg, at Føroyar hava sera góðar møguleikar fyri at menna eina lønandi ferðavinnu. Hetta hoyri eg útlendingar, sum hava verið í Føroyum, siga í heilum. Teir síggja nógvar óbrúktar møguleikar. Men ynskja føroyingar at brúka hesar møguleikar? Hvat slag av ferðavinnu ynskja føroyingar? Er t.d. hópferðavinna í Føroyum ynskilig?
Viðkvæmar oyggjar Tað er týdningarmikið at minnast til, at av tí at oyggjarnar eru so smáar, eru tær eisini sera viðkvæmar, so sum National Geographic Traveler eisini hevur gjørt vart við. Føroyingar kunnu skjótt spenna bein fyri sær sjálvum og missa tjansin fyri at gagnnýta góðar møguleikar, ið standa teimum í boði, um fólk byrja at selja ov nógv út av tí, sum landið hevur, ov skjótt. Tað hevur stóran týdning at gera alt fyri at sleppa undan at gera mistøk, har ikki vendst við aftur, tí tey mistøk føroyingar gera í dag, kunnu sera skjótt føra til, at júst teir fyrimunir, sum gera Føroyar so serstakar og dragandi beint nú, fara fyri skeyti.
Undir øllum umstøðum er neyðugt at fyrireika seg og leggja lunnar undir framtíðar ferðavinnu. Men fyrst mugu týdningarmiklir spurningar svarast, so sum: Hvussu nógv ferðafólk kunnu oyggjarnar rúmast? Nær eru tey so nógv, at tey órógva tey náttúrligu og mentanarligu upprunaeyðkenni, sum beint nú verða roknað sum bestu fyrimunir Føroya? Veðrið kann eingin gera nakað við, men til ber at ansa eftir tí tilfeingi, sum eyðkennir Føroyar, og sum er so serstakt, at tað verður roknað sum tað mest virðismikla føroyingar eiga – kanska serliga í annara eygum.
Sjálv vóni eg, at føroysk ferðavinna kann mennast til eina lønandi vinnu, men samstundis eisini til eina burðardygga og vistfrøðivinarliga vinnu, ið ikki oyðileggur virðismiklu og lutvíst óspiltu náttúruna og mentanina í Føroyum, sum teir 522 ferðaserfrøðingarnir á National Geographic Traveler eisini løgdu so stóran dent á. Tí hevur tað so stóran týdning at menna eina ferðavinnu, sum hjálpir føroyingum at varðveita sínar fyrimunir, sum Føroyar hava fram um onnur lond, og sum nógvir føroyingar sjálvir eisini elska og ikki ynskja at missa. Bera fólk seg skilagott at, eigur tað at bera til.
Ein vistfrøðivinalig og burðardygg ferðavinna Hópferðavinna er neyvan realistisk at fara eftir. Hon er heldur ikki tað verd, um føroyingar ynskja at varðveita sinar bestu fyrimunir, sum teir skulu liva av eisini í framtíðini. Í longdini fæst best burtur úr at miða eftir hóskandi mongdum av tí slagnum av ferðafólkum, sum nettupp ikki ynskja “yvirturistað” støð, men fegin vilja gjalda meira fyri at vitja og uppliva “goymistøð”, har til ber at goyma seg burtur frá eini strongdari verð – og tó enn liva trygt og komfortabult.
Orsaka av heimsumfatandi veðurlags- og umhvørviskreppuni leggja fleiri og fleiri ferðfafólk alt størri dent á tað reina og óspilta, á burðardygd og vistfrøðiliga javnvág. Tvs. tey ynskja at ferðast til óspilt støð og ynskja ikki at ávirka ella broyta hesi støðini. Hesi ferðafólk vísa seg samstundis at vera tað slagið av ferðafólki, sum leggja lutvíst nógv fleiri pengar eftir seg. Tey velja tilvitað at leggja sínar pengar lokalt fyri at hjálpa lokalsamfelagnum á best møguliga hátt við at varðveita sín uppruna, tí tey ynskja, at tær mentanir og tann náttúra, tey vitja, verða varðveitt so væl sum gjørligt í sínum upprunalíki.
Upprunaleiki er vorðin ein veruliga eftirspurd mangulvøra í heiminum í dag. Her hava Føroyar fyrimun, tí landið er – við síni sterku siðvenju og serligu náttúru – lutvíst meira upprunakent og serstakt í mun til onnur lond. Tað var tí, at Føroyar gjørdist nummar eitt á listanum hjá National Geographic Traveler. Spurningurin er í hvønn mun føroyingar sjálvir framhaldandi ynskja at liva upp til heiðurin.
Hvør er atdráttarmegin?
Fyri einaferð enn at ímynda ta møguligu atdráttarmegina, Føroyar hava, og undirstrika, hví eg haldi, at talið av ferðafólkum kann vaksa munandi í framtíðini, so fari eg her at endurgeva, hvussu ein bólkur av surfarum hava lýst Føroyar: “Oydnar strendur. Ein ómetaliga vøkur náttúra. Fullkomnar aldur. Hetta er júst tað, ein og hvør surfari bara droymir um... Fyri tveimum árum síðani ferðaðist ein bólkur av surfarum norður til Føroya. Tað, sum teir funnu har, gjørdi teir púrasta ovfarnar. Fleiri hundrað kilometrar av fólkatómum sjóvarstrondum. 18 tímar langar surfing dagar, ein streymur av aldum, sum áhaldandi rullaðu inn á strendurnar norðan úr havi. Tær fantastisku myndirnar, sum fotografurin Ouhilal vendi aftur við, vístu, at Føroyar eru eitt slag av Hawaii’anskum paradísi, har sandstrendurnar eru skiftar út við grønt gras, hotellini við flagtaktar smáttur, og einastu áskoðarafjøldirnar eru seyðir á biti.”
Fyrilitarloysi kann oyðileggja møguleikar Føroya Hetta er alt mikið gott – og surfarar eru helst ikki tey ringastu ferðafólkini at draga at sær. Tó so... um Føroyar fara at vekja alt størri ans millum surfarar og onnur fólk, sum hava lutvíst stóra ávirkan á alheimsrákið, so eri eg vís í, at størri fjøldir skjótt eisini gerast varug við hetta forkunnuga landið. Tíðindini kunnu skjótt ganga sum rótasúpan. Kend fólk kanska byrja at vitja. Og áðrenn fólk vita av tí, kunnu føroyingar fáa nakað, sum líkist einari innrás – ikki bara av surfarum, men eisini øllum møguligum øðrum, sum fylgja aftaná fyri at “herma” eftir sínum hetjum. Tað skal ikki altíð so nógv til, at ein nýggjur ‘móti’ fangar – bara hepni at gera tað rætta til røttu tíð.
Spurningurin er, hvat vit ynskja okkum. “Be careful what you wish for – it might come true” (Ansa eftir, hvat tú ynskir tær – tað kann gerast veruligt), siga fleiri útlendingar við føroyingar. Eingin veit tað við vissu, men núverandi støða kann broytast – kanska knappliga – júst sum íslendingar upplivdu tað fyri nøkrum árum síðani. Innrásin har broytti teirra samfelag, so tey í dag hava mist ein stóran part av teirra upprunaleika í eygunum á mongum, tí tey ‘rúsaðust’ av menningini og vóru ov ágrýtin eftir at broyta sítt samfelag til ein altjóða standard – nakað, sum nógv ferðafólk í dag lasta íslendingar fyri, og nógvir íslendingar sjálvir eru harmir um, tí teir kenna, at teir hava mist sína sál. Fleiri hava tí rátt føroyingum til ikki at gera tað sama. So spurningurin er, um føroyingar kunnu læra av teim mistøkum, íslendingar hava gjørt. Tað gevur jú Føroyum ein fyrimun ikki at vera sum Ísland.
Í løtuni er ferðavinna tó ikki nøkur serliga lønandi vinna í Føroyum. Hetta ger tað torført at sannføra (summi) fólk í ferðavinnuni um, at tað ikki er líka mikið, hvussu Føroyar verða seldar. Selja føroyingar Føroyar “ov bíliga” og fara uppá kompromis við góðskuna bara fyri at fáa tann stuttskygda vinningin, kann hetta koma aftur um brekku seinni og fáa álvarsligar fylgjur. Summi fólk, sum liva av ferðavinnu, eru sjálvandi ‘svong’ – serliga nú í krepputíðum – og hetta kann gera tey fyrilitarleys, so tey ikki hugsa seg nóg væl um, men avleiðingin kann gerast, at tey saga greinina av, tey sjálvi sita á.
Miðvísar heildarætlanir skapa lønsemi
Eg skilji væl ynskið hjá summum um at taka ímóti øllum tí, sum tilvildarliga býður seg her og nú. Fyri tey snýr tað seg kanska bara um at yvirliva. Men skal ferðavinna loysa seg eisini í longdini, má farast hóvliga og skilagott fram. Tað er ikki haldbært bara at líta á tilvildina. Langskygdar heildarætlanir og stuðul til miðvísa marknaðarføring kunnu hjálpa vinnuni at draga ferðafólk til landið, sum ferðavinnan fær meira gagn og vinning av – ikki bara nú, men eisini langa tíð framyvir. Eitt væl tilrættislagt virksemi lønar seg skjótari og er meira støðugt, samstundis sum tað skjótari verður fíggjarliga og umhvørvisliga burðardygt.
Ein munagóð ætlan kundi borið í sær miðvíst arbeiði fyri at spjaða boðskapin um Føroyar sum eitt sermerkt, upprunaligt og umhvørvisliga burðardygt ferðamál kring heimin. Hesin boðskapur er jú í trá við ímyndina av Føroyum sum mest óspilta oyggjasamfelag, sum appellerar júst til ferðafólk, sum virða náttúru og mentan føroyinga, og sum føroysk ferðavinna fær mest burtur úr at fáa hendavegin.
Tað hevur altavgerandi týdning í hesum sambandi at byggja sterk netverk við lyklapersónar kring allan heim – tvs. viðkomandi ferðafyriskiparar og miðlafólk, sum hava áhuga fyri at varpa ljós á serlig ferðamál sum Føroyar. Netverkið er eitt virðismikið amboð, sum hjálpir føroysku ferðavinnuni at appellera til røttu málbólkarnar á munabesta og kostnaðarminsta hátt, og kann eisini gerast hollur ráðgevi fyri ferðavinnuna í Føroyum, tí tað er tætt uppá kundarnar og kennir teirra tørv.
Loysir seg ikki at broyta upprunaleikan
Gløgt er gestsins eyga, sigst. Av tí at útlendska netverkið sær Føroyar uttanífrá, kann tað vísa á , hvat skal til fyri at menna ferðavinnu á ein hátt, sum møtir eftirspurningin frá ferðafólkunum, uttan at føroyska samfelagið missir sín upprunaleika. Almenningurin í Føroyum – vanlig fólk, politikkarar og vinnan sum heild – tykjast ofta ikki at síggja skógina fyri berum trøum og hava lyndi til at vilja broyta føroyska samfelagið til ein standard, sum tey meina, hóskar til eitt altjóða støði, meðan útlendingarnir ofta júst ynskja at uppliva tað sermerkta við Føroyum, sum tey ikki uppliva aðrastaðni. Tey virðismeta kanska tað upprunakenda og ópoleraða meira enn nógvir føroyingar sjálvir gera, tí fyri tey er tað næstan ævintýrakent, tí tað er so nógv øðrvísi, enn tað tey eru von við.
Ferðavinna kann – um skeivt verður atborið – oyðileggja náttúruna, mentanina og upprunaleikan, sum er ein einastandandi kappingarfyrimunur, Føroyar hava í dag, tí tað er tað, sum ger Føroyar øðrvísi enn onnur lond. Men um rætt verður atborið kann vinnan gagnnýta fyrimunin á ein hátt, sum gevur framburð í Føroyum, men eisini styrkir føroyinganna uppruna og integritet sum tjóð – t.d. við at menna tilboð til ferðafólk, sum taka atlit til føroysk serkenni – til vøkru nattúruna, siðvenjuna og serligu mentanina – uttan at tað blívur ‘kunstugt’. Tað er upp til føroyingar at tryggja.
Ferðafólk, sum virðismeta upprunaleika, ynskja nettupp at leggja so nógv sum gjørligt eftir seg, so tað kann brúkast til varðveitslu av tí upprunaliga. So sum t.d. til náttúru- ella tjóðargarðar, sum vísa seg at draga serstakliga nógv ferðafólk. Tá íslendingar fyri nøkrum árum síðani gjørdu Snæfellsjøkull til tjóðargarð t.d., fýrafaldaðist vitjanartalið eftir stuttari tíð!
Hví er ferðavinna í Føroyum ikki størri longu?
Summi undrast: Jamen, um hesar oyggjar eru so fantastiskar, hví er ikki longu ein lønandi ferðavinna í Føroyum? Føroyar eru eitt tað minst “ferðafólkakenda” ferðamálið eftir í heiminum. Hóast Føroyar ikki eru langt burtur frá Evropeiska meginlandinum (bert ein um tveir tímar langan flúgvitúr úr Keypmannahavn ella London), hevur hetta ferðamálið fram til dagin í dag verið hildið at vera eitt sindur ov langt burtur fyri flest fólk, tí oyggjarnar vóru ikki so atkomiligar fyrr í tíðini. Tað hevur loyst seg illa fyri flutningsfyritøkurnar at lata upp nýggjar rutur ella títtari rutur, tí tá bert knøpp 50.000 fólk búgva í landinum, er marknaðurin ov lítil. Flutningsfyritøkurnar hava ikki ráð til tóm setur og at bíða eftir fleiri ferðafólki, so tær lata bara rutur upp, sum kunnu løna seg beinanvegin.
Tað ger tað torførari at byggja upp eina størri ferðavinnu í Føroyum. Hin vegin hevur hetta hjálpt føroyingum at varðveita oyggjarnar óspiltar – til nú í øllum førum. Men tað kann vísa seg framyvir at gerast ein av størstu fyrimununum fyri Føroyar, so sum heimurin sær út beint í løtuni.
Nýggir møguleikar
Fyrr ferðaðust fólk mest suðureftir, har tey kundu sóla sær. Men altjóða rák nú benda á, at “ævintýraferðir” til ókendari støð gerast støðugt betri umtóktar. Fleiri og fleiri ferðast norðureftir fyri at uppliva óspiltu, vøkru náttúruna og áhugaverdu mentaninar, sum finnast har, umframt tí tað er tryggari. Føroyingar eru so hepnir, at teir – framum so nógv onnur – kunnu av røttum halda uppá, at Føroyar eru júst tað – óspilt, upprunakent og trygt. Um føroyingar halda fast í tað, og samstundis brúka tað miðvíst og skilagott í marknaðarføringini av Føroyum, meðan tilboðini til ferðafólkini gagnnýta henda veruleika, kunnu føroyingar helst vænta nógv størri áhuga fyri ferðum til Føroya í framtíðini.
Men fyri at náa so langt, mugu føroyingar sjálvir skilja rákið og gera kravdu íløgurnar í menning og marknaðarføring av Føroyum sum hetta serstaka, óspilta landið. Hetta fara tær næstu greinirnar í hesi greinarøð at snúgva seg um.
Um greinarøðina “Hvussu verða tóm hotelkømur fylt” Hetta er fyrsta greinin av fýra hjá Elini Brimheim Heinesen um, hvussu støðan hjá ferðavinnu í Føroyum møguliga kann fáast at batna.
- Fyrsta greinin snýr seg um, hví altjóða rákið hóast alt er til gagns fyri Føroyar og um, hvat tað merkir fyri framtíðar ferðavinnumøguleikar í Føroyum.
- Onnur greinin snýr seg um avbjóðingarnar hjá ferðavinnuni - um, hvat skal til fyri at møta hesum avbjóðingum best, og hvussu tað almenna kann hjálpa vinnuni.
- Triðja greinin snýr seg um, hví fleiri – bæði almennar og privatar – íløgur mugu til fyri at seta gongd á ferðavinnuna, og hvussu nógv skal til.
- Fjóðra og síðsta greinin snýr seg um, hví ferðavinnan má standa samhaldfast saman – eisini um sín egna stovn - fyri at gera neyðugar heildarætlanir og gagnnýta gylt høvi best.
Fá meira at vita:


text:
Leinkjur til sendingar
R7- Malan Og Beinta siga frá um Udsattmann vitjan í Føroyum Her
Rás2 – um kunnandi tiltakið á Skúlatrøð Her
GMF – Kynsliga misnýttur av mammu síni í nógv ár Her
R7 -Umboð frá KRIS Føroyar og onnur greiða frá um endamáli og virksemi hjá KRIS Her
Brunsj við Beintu M. Pedersen- Her
Leinkjur til viðkomandi greinarHer
KRIS blaðið : Her
Mye sykdom kan skyldes tidligere traumaer Her
Reaktioner efter et seksuelt overgreb Her
Senfølger af seksuelle overgreb Her
Spor
sí heimasíðu HER
Smiso
sí heimasíðu HER


text:
Heimamissiónsforlagið (HMF) gevur út og selur kristiligar bøkur til andliga uppbygging.
Bíbliu-App, við Dahl/Viderø Bíbliuni, til iPhone, iPad og Android snildfonir frá Føroyska Bíbliufelagnum.
Møtir, gudstænastur og onnur kristilig tiltøk. Les meira...
Lýsingarprísir á kristin.fo eru bíligir. Ring ella skriva og fá eitt gott tilboð.
Bønarsíðan: Send tíni bønarevni til Kristin.fo og vit seta tað á hesa síðuna skjótast til ber...
Felagssangur í Siloa
08.10.2017 - 07:16 - Ásbjørn Jacobsen
Sunnukvøldið 8. oktobur kl. 19.00, verður enn einaferð “syngið við”- kvøld í Siloa í Fuglafirði.
Sungið verður úr Nýggju Sangbók, og bæði gamalt og nýtt er á skránni.
Komið og syngið við!
Øll eru hjartaliga vælkomin!


text:
Fyrrapartin og nakað út á seinrapartin leygardagin var eg sjálvur annar ein biltúr úr Havn og norður til Tjørnuvíkar. Við Ennið á Streymoyarlandinum, yvirav Torvanesi, við Eiðiskolli og Risanum og Kellingi í baksýni, kom eg í tankar um yvirskriftina. Speglingar og hvørjisjónir. Útfyri her vit standa, funnu útróðrarmenn lívd og kallaðu staðin Lítla Himmiríki. Sama er á landi. Í skiftandi ljósinum eru Føroyar eitt eldorado til fotografering, gert tú teg út til tað. Tað hevði eg als ikki, men tá ljósi er so
skiftandi eru nøkur skot, soleiðis av handahógvi, stuttlig og sigandi. Í hvussu er fyri júst tað
løtuna. Tí næstu løtu er alt horvið og burtur. Myndin omanfyri er tikin klokkan fýra seinrapartin.
Klokkan hálvgum ellivu sama morgun er hetta ljósið og skinið við Høgukei undir Skeivapakkhúsi á Vestaruvág í Havn. Bátarnir eru Thorshavn
hjá Ríkisumboðnum, bygdur á Frederikssunds Skibsvært í 1940, sama ár, sum næsti bátur, Brimnes
, er bygdur á J.F.Kjølbros Sleipistøð og ytstur er Fram merktur TN2, sum Tórshavnar kommuna eigur. Laurits Debes bygdi henda sluppunga
í 1921. Niðanfyri síggjast Fortuna og Høgna Jákup í sama góða morgunljósi.
Eftir Rót og Rútmu
og ein døgurðabita liggur leiðin norður eftir Streymoynni við Roger Miller í fløguspælaranum. Og ikki er tað bara tí, at hann eigur sangin King of the Road
. Nei, hann eigur nógvar aðrar góðar eisini. Sangir, sum hóska seg væl til ein leygardagsbiltúr í skiftandi ljósi og veðri úr høvuðsstaðnum og heilt út á bygd, har hønurnar skrukka og hanarnir gala. Um trítíðina steðga vit norðanfyri Langasand.
Í brekkuni, niðanfyri vegin og við øllum Sundalagnum og høgu fjøllunum, Eysturoyarmegin, sum baktjaldi, hevur onkur ónevndur lagað varðar úr gróti og ymsum, sum rekst her á leiðini. Nakað sunnanfyri var hvalastøðin á Gjánoyri. Ikki er óvist at ikki onkur lutur stavar hagani.
Baksýnið á ovaru myndini er Skerðingur og Svarðbakstindur og á niðaru myndini hómast Eiðisbygd og Ljósa handan lagaða varðan. Men í Halldórsvík, ella bara Vík, sum tey siga á staðnum, eru aðrar sjáldsamar sjónir. Skuldi nakar ivast, um árið 1946 og alt, sum tá hendi í Føroyum, bara fór í eitt kollektivt svart hol, so er at hyggja her. Undir heiðurskrýnda árstalinum, sum er málað í tjóðskaparligum litum, er bara - eitt stórt svart hol. Ja, her er gamla pisshúsið í Vík, segði ein lokalur og ypti øksl.
Men her er eisini sjáldsama kirkjan, sum er áttakantað, við teirri ikki mini sjáldsamu altartalvuni hjá Tórbirni Olsen av Seinastu kvøldmáltíðini. Kirkjan var stongd, so tað bleiv bara til eina mynd uttan, av stjørnuglugganum í forkirkjuni. Men vendir ein sær á kirkjubakkanum, so sæst ein undarliga greflig farleið av sjáldsama sjónligum rørum, sum renna út í ánna, allan vegin niðan eftir hinum áarbakkanum. So sjáldsamt verkfrøðingaarbeiði, at mær kemur ikki til hugs, hvørt tað er vakurt ella ei. Bara sjáldsamt.
Men fleiri av túnunum í Vík eru sjáldsama vøkur eisini og ikki minni hugtakandi. Serliga har sum steinsett er, bæði uppi og niðri. Og undarligt er at hugsa sær, at koyrandi er til allar hesar fotografisku herligheitir.
Tjørnuvík er annarleiðis bygd, sum hóast miðsavnað eins og Haldórsvík, hevur ein egnan og íbygdan vakurleika, væl skipa, undir høgu fjøllunum og út móti endaleysa havinum.
Her er útsýnið av sandinum í Tjørnuvík klokkan hálvgum fimm leygardagin. Tað er samdrigið og hevur hug at regna. Og vendi eg mær hinvegin, burtur frá Eiðiskolli og Risanum og Kellingini, inn móti bygdini, so síggi eg hesa spegling í sandhyljunum uttanfyri bakkan í Tjørnuvík. Undurfult, ein leygardag mitt í februar


text:
- Tíðindi, mentan og ítróttur
Grindin legði beinini og seks fólk handtikin
Um seks-tiðina í kvøld legði ein grind beinini á Sandi. Hon varð funnin úti fyri Skúvoynni og rikin inn á Sand. Tá hon kom inn ímóti sandinum, stóðu fleiri fólk frá Sea Shepherd á sandinum og gjørdu óljóð. Tað tarnaði drápinum. Men løgreglan kom væl mannað og handtók fólkini, og síðani gekk drápið skjótt og væl, skilst av sandi.
Peter Thaysen politiinspektørur váttar, at seks fólk eru handtikin, tí tey komu inn á avsperraða økið. Hann sigur, at møguliga verða tey send av landinum í morginári.
-Eg kann bara stutt siga, at tilbúgvingin hjá politinum virkaði og at vit høvdu fult tamarhald á støðuni. Umframt tey fólkini, sum vit handtóku, steðgaðu vit eisini onkrum báti hjá Sea Shpeherd, sigur politiinspektørurin.


text:
Fríggjadagin 16.07.10 høvdu eftirkomararnir hjá Dalberg (f. 1898 - Sumba) og Kristian Jóhannes Jacobsen (f. 1894) familjudag við Gjógv. Dalberg og Kristian Jóhannes áttu 10 børn, og 5 av teimum 6, ið eftir eru á lívi, vóru á familjudegnum. Barnaheimið hjá teimum, ið nú eru farið í søguna, var samanbygt við húsini hjá Pæturi á Bø og er óivað bygt í seinnu helvt av 1880unum.
Leivur, Lisabeth, Hákun, Meinhard og Jens
Forsøgan til hesi samanbygdu húsini er á leið henda:
Pápi Kristian Jóhannes, Jóan Jacob Jacobsen (f. 1865 - úr Funningi) giftist við Elisabeth Johannesen (vanliga nevnd Stov-Elspa), (f. 1860 - Innan úr Stovu). Beiggi Stov-Elspu (Óla Jacob Johannesen, f. 1863 - Innan úr Stovu) giftist við Elin Dortheu Debes (f. 1862 - Yviri í Stovuni). Hesi bæði pørini eru so komin á samt um at byggja sær tvey samanbygd hús. Húsini hjá Stov-Elspu vóru eitt sindur minni enn húsini hjá Óla Jacobi. Óla Jacob doyði stutt eftir, at hann giftist, og Elin giftist seinni uppaftur við Pæturi á Bø (f. 1874), og síðani hevur hesin parturin av samanbygdu lonini verið nevndur "hjá Pæturi á Bø".
Frá vinstru: Leivur, Elisabeth, Hákun, Meinhard og Jens. (Tann upprunaliga longdin á húsunum gekk frá vegginum og til høgru lið á Jens)
Jens hjá Dalberg, ið nú er 89 ára gamal, sigur soleiðis frá um húsini hjá teimum: "Í neðra var køkur og stova, og á loftinum var eitt kamar. Tað vóru 2 sengur á loftinum, og 2 sengur í stovuni - men onnur songin í stovuni var í tvíningum, soleiðis at hon kundi dragast út og gerast dupult so breið. Tað svóvu fleiri í hvørjari í song, og ból vóru eisini á gólvinum, men tað vóru 19 ár í millum meg og tað yngsta barnið, so tað vóru ikki altíð øll heima í senn. Eg fór til skips í 1936, og ikki fyrr enn í 1947 setti eg mítt fyrsta oyrað í bankan. Alt hitt fór til at halda hús fyri. Pápi gjørdist sjúkur og kundi ógvuliga lítið gera, hann royndi at arbeiða, men hann var ikki arbeiðsførur. Pápabeiggi mín, Jákup Sofus, ið hevði keypt húsini hjá Jóan Jacob Olsen - vanliga nevndur Olsen - flutti til Elduvíkar umleið 1950, og tá fluttu vit har oman at búgva, men eg búði ongatíð har". -- Hóast henda familjan vaks upp í smáum korum og trongum umstøðum, komu øll børnini væl undan og settu føtur undir egið borð kring oyggjarnar. Her hava vit eitt skúladømi av mongum um truplu kor forfedra okkara, og vit høvdu øll notið gott av tí at vent tankum okkara bara eitt ættarlið aftur í tíðina, tá ið vit grenja upp á tað versta, hóast vit ikki hava merkt ein farra til hesi viðurskiftini.
Vit hava her 2 myndir, ið vísa støddina á barnaheiminum - ella rættari sagt, hvussu lítil húsini vóru, men sum so mangan er tað hjartarúmið, ið telur. Ættardagin vóru 5 av børnunum við Gjógv, og frá høgru eru tey: Jens (Havn), Meinhard (Havn), Hákun (Miðvági), Lisabeth (Tvøroyri) og Leivur (Klaksvík). Á hinari myndini er so ein stórur partur av eftirkomarunum - men so trongligt hevur ongatíð verið hjá Dalberg og Kristian Jóhannesi á Bø.
Fleiri myndir: myndasavn - 2010 - juli
Kategori: Gjáartíðindi


text:
Slovakia
Slovakia er eitt lýðveldi í Miðevropa. Í útnyrðing hevur Slovakia mark við Kekkia, í norðri við Pólland, í eystri við Ukraina, í suðri við Ungarn og í útsynning við Eysturríki.
Innihaldsyvirlit
Søga[rætta | rætta wikitekst]
Slovakia, sum vit kenna tað í dag, er í veruleikanum annað landið, ið hevur borið hetta navn. Fyrsta landið var Fyrsta slovakiska lýðveldið (Prvá slovenská republika), ið var til undir seinna heimsbardaga.
Politikkur[rætta | rætta wikitekst]
Slovakia er eitt demokratiskt lýðveldi við parlamentariskari fleirflokkaskipan. Seinasta parlamentsvalið var í mars 2012, og seinasta forsetavalið var í apríl 2009.
Fyrisitingarligt býti[rætta | rætta wikitekst]
Slovakia er býtt sundur í 8 regiónir ella sýslur (slovakiskt: kraj, fleirtal kraje). Hesar eru uppkallaðar eftir høvuðssætinum í regiónini. Regiónirnar hava síðan 2002 í ávísan mun havt sjálvstýri.
- Bratislava-regiónin (Bratislavský kraj), høvuðsstaður Bratislava
- Trnava-regiónin (Trnavský kraj), høvuðsbýur Trnava
- Trenčín-regiónin (Trenčiansky kraj), høvuðsbýur Trenčín
- Nitra-regiónin (Nitriansky kraj), høvuðsbýur Nitra
- Žilina-regiónin (Žilinský kraj), høvuðsbýur Žilina
- Banská Bystrica-regiónin (Banskobystrický kraj), høvuðsbýur Banská Bystrica
- Prešov-regiónin (Prešovský kraj), høvuðsbýur Prešov
- Košice-regiónin (Košický kraj), høvuðsbýur Košice
Regiónirnar eru býttar sundur í fleiri smærri kommunur ella distriktir. Tað eru tilsamans 70 kommunur í Slovakia.
Mentan[rætta | rætta wikitekst]
Folk siðvenja hevur sterkar røtur í Slovakia og sæst aftur í bókmentum, tónleiki, dansi og arkitekturi. Eitt dømi um hetta er tann slovakiski tjóðsangurin "Nad Tatrou sa blýska", sum hevur røtur í einum fólkatónleikalagi frá "Kopala studienku" mentanini.
Landafrøði[rætta | rætta wikitekst]
Slovakia liggur millum breiddarstigini 47° and 50° N, and longdarstigini 16° og 23° E. Tað slovakiska landslagið er serliga kent fyri tað fjallaríki náttúruna við Karpatafjøllunum, sum strekkja seg tvørtur um alt landið og fevnir um tað mesta av norðara partinum av Slovakia. Í hesum høgu fjøllum eru fjallatindarnir Fatra-Tatra Area (harímillum eru Tatra fjøllini, Greater Fatra og Lesser Fatra), Slovak Ore fjøllini, Slovak Central fjøllini ella Beskids. Tað lægsta láglendi er tað fruktagóða Danubian Láglendi í útsynningshorninum av landinum, síðan kemur Eystara Slovakiska Láglendi í ein landssynning.
Búskapur[rætta | rætta wikitekst]
Hygg eisini at[rætta | rætta wikitekst]
Ávisingar úteftir[rætta | rætta wikitekst]
- TA3 - Slovakisk tíðindarás
- The Slovak Republic Government Office


text:
Gitte er útbúgvin fysioterapeutur frá Fysioterapeutskúlanum í Esbjerg í 2006.
Í 2012 gjørdist Gitte Master í Fitness and Exercise á Syddansk Universiteti.
Umframt at hava arbeitt sum fysioterapeutur øll árini, m.a. á klinik í Esbjerg síðan 2012, so hevur Gitte eisini drúgvar royndir og útbúgvingar sum fitnessinssvenjari.
Sum fysioterapeutur hevur Gitte eisini útbúgving í at brúka Kinesio taping.
Í mai 2016 byrjaði Gitte uppá McKenzie grundútbúgvingina á Internationala McKenzieinstituttinum í Danmark. Hon hevur í 2016 tikið skeið A og tekur skeið B og C í 2017, skeið D og prógvtøku í 2018.
Fysioterapeutur, Fysioterapeutskúlin í Esbjerg
Master í Fitness and Exercise (MFT), Syddansk Universitet
Teldupostur: gitte@fysioterapi.fo


text:
Heri Simonsen 13.02.2018 (21:35)
Elisabeth: Mjølnir kom ov seint í gongd
KÍF liggur nú á øðrum FM-finaluplássinum í meistaradeildini í flogbólti hjá kvinnum.
Tað gjørdist greitt í kvøld, tá kollafjarðakvinnur vunnu ein tryggan 3-0 sigur á Mjølnir í Badmintonhøllini norðuri í Klaksvík.
Í fyrsta settinum leikaði rættiliga javnt á, og endan var, at KÍF vann 25-22. Í øðrum og triðja setti var eingin ivi. Fyrst vann KÍF annað sett 25-14, og síðani triðja sett 25-16.
Fleyr er oddalið við 24 stigum. KÍF og Mjølnir hava 14 stig hvør, men KÍF hevur betri settmun, og hevur enntá spælt ein dyst færri.
TRÝST á PÍLIN undir MYNDINI, og hoyr samrøðuna frásøgumaðurin hjá Rás2, Óli G. Samuelsen gjørdi beinleiðis á Rás2 við Elisabeth Purkhús hjá Mjølnir aftaná dystin.
Elisabeth Purkhús ásannar, at í øllum trimum settunum kom Mjølnir ov seint í gongd. KÍF hevði fingið sær eina góða og trygga leiðslu, og so var tað ov langur vegur hjá heimaliðnum at venda dystinum.
Elisabeth Purkhús slær fast, at hóast tapini seinastu tíðina í landskappingini og í steypakappingini, so hevur Mjølnir eitt gott lið, og enn hava tær ein møguleika at røkka FM-finaluni.
Samrøðan Óli G. Samuelsen gjørdi við Óluvu Mohr hjá KÍF hoyrist HER
Frásøgnin av teimum avgerandi bóltunum í teimum trimum settunum, sum Óli G. Samuelsen segði frá, og samanumtøkan hjá Thorvaldi Danielsen, viðmerkjara hoyrast HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tíðindi
7. februar 2018
Durita Jakobsen tók læraraprógv í 2002, AKT-útbúgving (atferð, kontakt og trivnaður) í 2004 og cand.pæd. pæd. psyk. í 2013. Tað er ein vardur tittul frá hægri lærustovni í Danmark. Durita hevur eisini grundskeið í leiðslu, er náms- og sálarfrøðiligur ráðgevi í Tofta og Runavíkar skúla og hevur ávísar fyrisitingar- og leiðsluroyndir við atliti at trivnaðararbeiði. Hon hevur undirvíst í Tofta skúla síðan 2002 og hevur millum annað skipað AKT- og SSP-arbeiðið (skúli, sosialir myndugleikar og politi) í Tofta skúla, og áðrenn Durita kom í Tofta skúla arbeiddi í fleiri greinum í ferðavinnuni.
- Nú havi eg arbeitt í Tofta skúla í 15 ár, og samstarva nógv við leiðsluna í námsfrøðiligum spurningum, og eg havi lutvíst arbeitt sum námsfrøðiligur ráðgevi her og í Runavík, eitt arbeiði, sum bar í sær, at eg hevði mót upp á at gera mun sum stjóri, sigur Durita Jakobsen skúlastjóri.
Har skuldi setast nýggjur stjóri, og Durita helt seg vera skikkaða til at bjóða seg fram. Hon heldur, at á Toftum hava tey ein sera góðan og væl riknan skúla, og hon heldur ikki, at har er nakað, ið skal kollveltandi broytast, tí tað gongur væl.
- Tó, mann skal altíð royna at betra seg, og tað haldi eg eisini, at vit skulu, sigur Durita, sum heldur, at tey alla tíðina sum skúli vera við til at ala ein felagsskap upp, her tey í felag kunnu mennast og læra.
- Felagsskapskenslan er ógvuliga týdningarmikil, tí tað er hon, ið leggur støðið undir ta læringina, sum skal fara fram í flokkunum, og at eg sum stjóri skal ganga á odda at skipa fyri, stuðla undir, kanska birta uppundir, at øll lærutilgongdin er góð.
Sambært nýggja skúlastjóranum í Tofta skúla kann hesin skúlin vera eitt kraftsentur, her næmingar trívast og læra, og tá ið tey verða vaksin hava eitt dragandi minni um Tofta skúla. Hon er ikki komin við eini visjón um, at hon skal skal fara hendaveg, og hini fara handaveg.
- Støðið her er frálíkt, og vit hava ein góðan skúla, sigur hon avgjørd.
Hon hevur lagt merki til, at nú fólk ynskja henni til lukku við nýggja starvinum, siga tey: "Ja, hetta er ein góður skúli!" "OK, hvussu veitst tú tað?" sigur hon. So tað er eitt orð skúlin hevur á sær. Sjálvandi kann onkur altíð finnast at onkrum, og okkurt skal broytast. Hon sigur, at sjálvandi skulu tey í skúlanum vera opin fyri at hoyra, um tað ikki er okkurt, ið krevur broytingar, men yvirhøvur heldur hon, at tað er gott.
Tofta skúli hevur nú í eini 15 ár havt gott breytarsamstarv í 10. flokki við Runavíkar skúla. Tey bjóða eina seks breytir út, men tað vísir seg, at tað eru tær somu, ið verða valdar, og tær eru fyrst og fremst ítróttarbreytin, her kunnu tey saktans hava tvær, upp í tríggjar, síðan kemur køkur og heimkunnleiki. Tey hava eisini eina KT-breyt í ár umframt eina tónleikabreyt. Tey skiftast um at hýsa breytunum, soleiðis sum tað passar best.
- Vit hava svimjing, tað hava tey ikki, fortelur Durita.
Í Tofta skúla hava tey eina skipan gangandi, sum er teirra formur fyri forskúla. Nú beint eftir jól fóru til dømis tveir lærarar, ein føroysklærari og ein roknilærari, úr Tofta skúla niðan í barnagarðin – uppi á Svangaskarði – at ganga ígjøgnum nakað av tilfari í føroyskum og nakað í støddfrøði inntil summarfrítíðina. Eftir summarfrítíðina fara børnini í skúla, og forskúlalærararnir eru nú lærarar hjá teimum.
- Nú kemur ein námsfrøðingur frá barnagarðinum oman í skúlan og er nakrar í skúlanum hjá hesum børnunum, og henda skipanin gongur so til jólar, sigur Durita Jakobsen.
Nýggi stjórin í Tofta skúla rópar skipanina "frá jólum til jóla". So fer lærarin niðan, tey koma í skúla, og so kemur námsfrøðingurin oman frá summarfrítíðini til jóla, tá ið børnini eru komin í skúla í 1. flokk.
Hetta er forskúlaskipanin á Toftum: Skúlin er uppi í barnagarðinum frá jólum til summarferiuna, og frá summarferiuni til jóla, er námsfrøðingurin í skúlanum.
Hetta er ein mjúk skipan, sum kommunan er fegin um, skúlin er fegin um hana, og foreldrini eru fegin um hana, tí at kommunan fær í roynd og veru ikki spurningin: "Tú, skulu vit ikki hava forskúla?"
Svarið er, at her er forskúli!
Myndin:
Hjá nýggja skúlastjóranum á Toftum, Duritu Jakobsen, er felagsskapskenslan ógvuliga týdningarmikil, tí tað er hon, ið leggur støðið undir ta læringina, sum skal fara fram í flokkunum, og Durita skal sum stjóri ganga vera fremst at skipa fyri, stuðla undir og kanska birta uppundir, at øll lærutilgongdin er góð
Tekstur og mynd: Sonne Smith
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text: Í kvøld vóru vit á konsert við Max Weinberg Big Band á Dakota Jazz Club í Minneapolis. Stórbandið, sum trummuleikarin Weinberg leiðir, telur fimtan mans. Weinberg, ið er farin um tey seksti, spældi trummur í The E Street Band hjá Bruce Springsteen frá útgávuni Born To Run og fram eftir. Eftir eitt slit, hevur The Boss tikið samstarvið við The E Street Band upp aftur. Samstundis hevur Weinberg stovnað egið stórband, sum spælir amerikanskar standards til dømis eftir Count Basie, filmsløg úr fimtiárunum, eina skrá við Beatles løgum og sjálvandi eina Springsteen syrpu. Weinberg nevndi fleiri ferðir fyrimyndina Buddy Rich og hvussu hann vandi at spæla eftir gomlum plátum hjá Rich. Spæligleðin var ótrúlig og floymdi um pallkantin og út í tættpakkaða hølið. Ótrúligt at vera í høli saman við hesum manni, sum hevur lagt rútmiska støðið undir størstu klassikarar hjá Bruce Springsteen.


text:
Á sumri í 2014 var ein 130 ára gomul týsk vampýrsøga, Manor, løgd fram í føroyskari týðing á Býarbókasavninum í Havn.
Søgan fer fram í Føroyum, og rithøvundur er Karl Heinrich Ulrichs (1825-1895).
Í stuttsøguni lýsir hann eitt eksotiskt ævintýraland.
Uppgávur:
1. Er nakað í søguni, sum bendir á, at rithøvundurin, ið skrivaði søguna, Manor, hevur verið í Føroyum og savnað upplýsingar?
2. Metið um søguslagið og setið søguna inn í eina bókmentanarliga hevd.
3. Lesið Facebook-boðini um upplestur úr føroysku bókini Manor. Hvar fer upplesturin fram? Hvørja siðvenju og hvønn tulkingarfelagsskap skrivar søgan seg nú inn í?
4. Metið um føroysku myndirnar í bókini Manor. Stuðla tær upp undir søguna, ella víðka tær um fatanina av søguni á føroyskum?


text:
Mentan
Paradigmeskift på vej i kunstverdenen
19. Mai 2018
Udstillinger i Vejle, Kolding, Århus, Mors, Ærø, Ringkøbing mm Koncert med Miriam Mandipira på Galleriet
les meir
Javnstøðuarbeiðið skal fevna um bæði kynini
19. Mai 2018
Eyðgunn Samuelsen, landsstýriskvinna var í gjár á norðurlendskum ráðharrafundi í Stokkhólmi við norðurlendsku javnstøðumálaráðharrarnar.
les meir
Frustrerede danske designere er blevet kopieret af et stort dansk firma. Igen
19. Mai 2018
Den danske designskraldespand ”DropBucket” blev kopieret og anvendt i restaurantkæden Bone’s 25 forretninger siden sommeren 2016. I mandags faldt dommen, hvor designerne vandt, men selve retssagen og forløbet op til har kostet iværksætterfirmaet mange penge og mange timers arbejde.
les meir
Spakin settur í frílendisætlanina Boðanes Hoydalar
18. Mai 2018
Hósdagin byrjaði arbeiðið við at gera stóru frílendisætlanina í Hoydølum til veruleika. Fyrsti parturin fevnir um eina sonevnda ”megingøtu”, ið skal binda tvær verandi gøtur saman. Hesin parturin er umleið 250 m til longdar.
les meir
Borðtennis: Til Grønlands at kappast
18. Mai 2018
Um vikuskiftið fara føroysku A-landsliðini hjá kvinnum og monnum í borðtennis til Grønlands at kappast, har tey frá fríggjadegnum til sunnudagin luttaka í Arctic Open, ið er ein árliga afturvendandi millumtjóðakapping ímillum Føroyar, Ísland og Grønland. Hetta er sættu ferð, at kappingin verður fyriskipað. Tey trý londini skiftast um vertskapin – í fjør var kappingin í Føroyum, og nú eigur Grønland tørn.
les meir
Tvørmegi Crossfit undir dopingeftirlit hjá Anti Doping Danmark
18. Mai 2018
Venjingarmiðstøðin Tvørmegi Crossfit fer nú undir dopingeftirlit hjá Anti Doping Danmark.
les meir
Kanning av endurskoðanarfreistum í barnaverndarmálum
18. Mai 2018
Umboðsmaðurin hevur kannað, um barnaverndartænasturnar hildu freistirnar í barnaverndarmálum, sum skuldu endurskoðast av Høvuðsbarnaverndarnevndini í tíðarskeiðinum 2014-2016/17.
les meir
Hotel Hafnia og Articon gjørt sáttmála um nýtt hotell á Oknarvegnum í Havn
17. Mai 2018
Hotel Hafnia, sum hevur langar og stoltar traditiónir innan gistingarhúsvinnuna í Føroyum, er nýliga høvuðsumvælt og er í dag eitt fult dagført gistingarhús við betri, fleiri og fjølbroyttari gistingarmøguleikum enn áður.
les meir


text:
Orð og lag: Ókendur
Týtt: Kajfinn Hammer
1. Mamma, góða mamma, sum eg elski teg;
aldri nakar annar betur skilti meg!
Tú kanst birta gleði, tú kanst turka tár,
lívsins fløkjur greiða, linna lívsins sár.
2. Aldri kann eg gloyma eygnabráið títt,
og ta mildu rødd, sum bloytir hjarta mítt!
Tú lærdi meg at biðja, tú leiddi meg til trúgv,
og við bøn tú bygdi mær til Himmals brúgv.
3. Um eg vildi sagt tær hjartans djypstu takk,
eg tað megni ikki, orð ei til tess rakk!
Mína hjartans hugsan skilir tú so væl,
heimsins besta mamma eg teg nevna skal.
4. Tá tín sól er sett og ferðin endað her
enn so livandi tó fyri mær tú er.
Allar tínar bønir, tíni álvarsorð
hjálpa mær at stíga trygt í Jesu spor.


text:
Gunnar vann fyrstu Cup kappingina
Leygardagin 10. apríl skipaði Tórshavnar Súkklu Felag fyri fyrsta parti av vár-cupkappingini 2010. Kappingin var ein fjallasúkklukapping, og bleiv súkklað á rossagøtunum, frá ríðingabreytini í Markangili til fjósini í Havnadali og heimaftur. Teinurin bleiv súkklaður 5 ferðir, tilsamans 27 km.
Allir 7 súkklararnir fylgdust á fyrsta umfari, men so kom ferð á, og skjótt sóðust súkklararnir sum perlur á snóri um allan teinin. Fremstir vóru Gunnar Dahl Olsen og Torkil Veyhe. Teir fylgdust til seinasta umfar, tá Gunnar vann seg 9 sek. framum. Á 5 umumfari økti Gunnar, og kom á mál sum tryggur vinnari, ein góðan minutt framman fyri Torkil. Nakað aftan fyri teir kom so Andrass Joensen.
Hesir tríggir fremstu vóru í bólki fyri seg, og heilir 8 min. vóru aftur til Sverra Mohr Edvinsson á fjóraplássi.
Annar partur í Cup-kappingini verður kring Fjallavatn 1. mai


text:
Tey bestu svimja nú millum klokkan 10 og 12, og tað gongur uppá stás. Amerikanska Leila Vaziri hevur sett heimsmet í semifinaluni í 50 rygg við tíðini 28.16, meðan hvítarussiska Alexksandra Herasimenia tók silvur og japanska Reiko Nakamura bronsu. Og síðani knústi Michael Phelps heimsmetið hjá sær sjálvum í 200 firvald, við at svimja 1:52.09 (gamlað metið var 1:53.71). Har varð Wu Peng úr Kina nummar 2 og russiski Nikolay Skvortsov nr 3.
Síðani ‘hevndi’ franska Laure Manaudou seg inn á italsku Federica Pellegrini, sum í gjár dittaði sær at seta heimsmet í 200 frí. Manoudou svam beint nú teir 200 frí á 1:55.52, sum er næstan eitt sekund betri enn teir 1:56.47 hjá Pellegrini í gjár. Týska Annika Lurz vann silvur og Pellegrini bronsu.
3 finalur, 3 heimsmet. Um nakar ivast í hví eg kann sita og skriva í morgun, hóast eg segði at eg varð upptikin av arbeiði, so er tað tí at eg keikti fótin á veg út í gjøgnum hurðina í morgun. Havi nú læknaboð uppá at eg skal binda frið, hava fótin hægst og skifta millum ís og hita hvønn hálva tíma. Tað riggar fínt at gera á sofuni, frammanfyri sjónvarpið 🙂
50 bringu gav tíverri ikki nýtt heimsmet. Ukrainski Oleg Lisogor vann, amerikanski Brendan Hansen varð nummar 2 og suðurafrikanski Cameron van der Burgh nummar 3.
800 frí er faktiskt ófatiliga spennandi at hyggja at sum ‘live timing’ á omegatiming.com. Grant Hackett er ikki fremst, men heldur ikki langt aftanfyri teir tríggjar fremstu (Craiq Stevens, Oussama Mellouli og Federico Cobertaldo). Jú nú dragnar hann eitt sindur. Og meira. Oussama fer frá hinum. Og Przemyslaw Stanczyk úr Póllandi kemur knappliga uppí leikin, og framum, nú teir hava svomið einar 300 metrar. Hann er á geil 7. Hinir dragna, Hackett vinnur so í øllum førum ikki. Og úrslitið varð at Oussama Mellouli úr Tunesia vann, Przemyslaw Stanczyk varð nummar 2 og Craiq Stevens nummar 3. Hackett varð nummar 7, uha uha.
Fyrsta heimsmet nakrantíð til Tunesia, viðmerkja tey á live-síðunum hjá eurosport.com. Vinnaratíðin á 7:46.95 var tó langt í verðini frá heimsmetinum hjá Grant Hackett á 7:36.65
Hatta var tað fyri í dag.


text:
Ravnur (lat. Corvus corax L; da. Ravn). Hvat slags fuglur er ravnur? Hann livir sum rovfuglur, og í Føroyum hevur hann eisini verið roknaður upp í rovfugl. Men rovfuglar eru bara teir, sum hava stóran krók á nevinum, siga teir lærdu menninir. Teir skilja fuglarnar sundur í deildir og hava tá mest føturnar til kennimerkir. Ravnsfótur líkist nógv smáfuglafóti, og tí verður ravnur roknaður upp í smáfugl — og kráka við.
Ravnur er heldur vakur fuglur. Svarti búni hansara skyggir bláur og grønligur. Flogið er lætt og bæriligt. Hann er sera vitugur og varin, flýgur altíð av reiðrinum, áðrenn fólk nærkast. Málið er mishátt, eitt gorrandi krum krum — tí hevur hann eisini nøvnini gorpur og krunkur (krumkur).
Hann livir um næstan allan heim. Og ikki bilar at fáa føði. Korn og eplir, ormar og sniglar koyrir hann í seg. Í haganum er hann versti eggjatjóvur og ungatjóvur. Deyðseyða fellur honum eina best, og langan veg fær hann tevin av teimum. Og í bjørgunum! Lomvigin verður so ræddur, at hann rýmir av rókini, tá ið hann hoyrir hann krunka; so legst hann á eggini at drekka. Eisini í lundalandi verður stórt útriv, tá ið hann kemur. Men lundin er harðsintur, og stundum herjar hann á ravnin og krøkir seg fastan við klónum í bringuni og nevinum um barkan á honum. Tá verður stríð; ravnurin togar upp, lundin niður — til báðir detta á sjógvin, og tá er hin lítli við yvirlutan og ger av við ravnin.
Reiðrið hevur hann í meitilbergi ella ógongdum gjáum. Stórt er tað sum ein túgva; og groft er tilfarið, hvannjólir, deyðseyðabein, tonglar og smá træsprek laðar hann upp og tettir við lyngi og mosa; innaní er ull, faks og fjøður. Seint í februar ella tíðliga í mars verpur hann 4 ella 5 egg, grøn við brúnum prikkum. Um ½4ðu viku er útkomið, og nú fáa teir gomlu nógv at gera, tí aldri fær ungin so nógv, at hann ikki gapar eftir meir. Hetta er tíðin, tá ið deyðseyðin er mestur, men ikki munar, eisini rottur og harur mugu lata lív; rottuhalar liggja í hópatali uttan um reiðrini. Eisini smálomb vil hann taka, so tá gerst stríð millum ær og ravn. Verstur er hann við tvílemburnar, tí tær fáa ikki so væl vart bæði lombini.
Úr: Mikkjal á Ryggi: Fuglabókin, Dýralæra II. 1951.


text:
Víkingur spælt seg víðari í Champions League
ítróttur04-07-2017 - 21:02 - Jóanis Albert Nielsen
Víkingur hevur í kvøld spælt seg víðari í Champions League, tað gjørdi teir tá ið teir vunnu seinna dystin móti Trepca 89, sum er frá Kosovo.
Mett var at Víkingur fór at fáa eina torføra uppgávu tá ið teir skuldu spæla móti Trepca 89 í hitanum í Kosovo, Víkingur hevði annars eitt gott útgangsstøði til seinna dystin tí teir vunnu 2-1 í Føroyum. Tað var annars Trepca 89 ið byrjaði betri, men eftir góðan hálvan tíma fekk ein spælari hjá teimum reytt kort, og so bragdaði hjá Víkingi, tí stutt eftir skoraði Sorin Anghel til 0-1. Lítla løtu seinni skoraði Adeshina Lawal til 0-2, og var tað eisini hálvleiksstøðan. Víkingur førdi nú 4-1 samanlagt.
Sølvi Vatnhamar skoraði tvær ferðir í seinna hálvleiki og so var støðan 0-4. Heimaliðið fekk minkað um munin til 1-4. Víkingur vann samanlagt 6-2 og eru víðari til 2. umfar í Champions League, og fær 2. mió kr. við sær.


text:
Ein app, ið veitir almenna kunning og kann nýtast innanhýsis í einari fyritøku.
Vel hvørja kunning tú loyvir inn í tín gerandisdag
Fá yvirlit av tínari kunning á korti
Alarm.fo er ein kunningar- og samskiftisskipan, ið m.a. veitir stundisliga almenna kunning á snildfonina. Tað, sum er serligt við hesari skipan er, at brúkarin sjálvur kann tillaga hana soleiðis, at hann bara móttekur kunning, ið er viðkomandi fyri hann.
Innrita við skipanini ella umvegis Facebook ella Google+.
Við ymiskum filtrum kanst tú velja kunning til og frá, grundað á økir, tíð og evni.
Um tú vilt vita meira um eitt ávíst evni, so ber til at trýsta á eina hending á einum yvirliti og einum korti.
Tú kanst við hjálp av vangum, stýra nær tú vilt móttaka tína kunning, og hvør kunningin skal verða í valda tíðarskeiðnum.
Skipanin hevur eitt yvirlit yvir ta kunning, tú hevur valt. Hendan kunning er eisini frámerkt á einum korti.
Eitt leinki til viðkomandi heimasíðu verður viðlagt í veittu kunningini.
Alarm.fo veitir tær tað, tú hevur tørv á at vita – har tú ert, tá tað er viðkomandi!
Vel stýriskipan og tak beinleiðis niður.


text:
Vælkomin at venja við Havnar Judofelag!
Vælkomin til síðunar hjá HJF á judo.fo.
Teigarnir til høgru eru
"Venjingartíðir" - fyri at síggja, nær vit høgruvenja
"Um Havnar Judofelag" - har ber millum annað til at lesa lógir felagsins
"Gjaldið limagjaldið" - har ber til at tekna seg sum lim og gjalda limagjaldið. Limir, sum tekna seg hendanvegin, verða samstundis umfataðir av trygging ÍSF's beinanvegin.
"Ymiskt" - ymsar upplýsingar í samband við HJF
Havnar Judofelag hevur eisini eina opna síðu á Facebook.


text:
B36 vann VFF Cup 2017
B36 og 07 Vestur spældu seg í finaluna. Hjá B36 var tað málmunurin sum avgjørdi, tí teir vóru javnir í stigum og innanhýsis við NSÍ og EB/Streym, meðan 07 vestur kom í finaluna, tí liðið var betri í innanhýsis dystinum móti KÍ.
B36 vann finaluna móti uppflytarunum úr 07 Vestur, sum annars avrikaði sera væl í hesi kappingin. Sjálv finalan tøtt og endaði við brotssparkskapping, eftir málleysan dyst. Her vann B36 4-3. Heilt óvæntað eydnaðist tað 07 Vestur at vinna á bæði HB og KÍ í bólkaspælinum.
Vanliga eru tað dómarir sum døma í effo deildini sum stilla upp til hesa kapping, men allir dómararnir vóru á dómaraskeið hetta vikuskiftið og tí vóru tað kendir menn, sum Kim Ejdesgaard, Baldvin Baldvinsson, Oddmar Andreassen, og ikkik minst Egga Jensen, umframt aðrar ynkri kreftir ið dømdu. Allir komu teir avbera væl frá dømingini.
Bólkur 1:
B36-B68 2-0
B68-EB/Streymur 0-1
NSÍ-EB/Streymur 0-0
NSÍ-B68 2-1
EB/Streymur-B36 0-0
B36-NSÍ 1-1
Støðan:
1. B36 5 stig +2
2. NSÍ 5 stig + 1
3. EB/Streymur 5 stig +1
4. B68 0 stig - 4
Bólkur 2:
HB-Giza Hoyvík 0-0
TB/FC Suðuroy/Royn-KÍ 0-3
KÍ-07 Vestur 0-2
07 Vestur-HB 1-0
Giza Hoyvík-TB/FC Suðuroy/Royn 0-1
KÍ-Giza Hoyvík 4-0
TB/FC Suðuroy/Royn-HB 1-3
HB-KÍ 0-0
Giza Hoyvík-07 Vestur 2-0
07 Vestur-TB/FC Suðuroy/Royn 1-1
Støðan:
1. 07 Vestur 7 stig (betri innanhýsis)
2. KÍ 7 stig
3. HB 5 stig
4. TB/FC Suðuroy/Royn 4 stig (betri innanhýsis)
5. Giza Hoyvík 4 stig
Finalan:
B36-07 Vestur 0-0 (4-3- eftir brotssparkskapping)


text:
Museum Willet-Holthuysen
Museum Willet-Holthuysen er eitt savn í Amsterdam við Herengracht kanalina. Savnið er tað einasta fult møbleraða patrisarahúsið ið liggur við kanalirnar, sum er opið fyri almenninginum. Savnið hevur eina stóra samling av silvuri, tallerkum og bókum frá Niðurlendsku gulløldini. Har er eisini eitt savn við list. Húsið varð bygt umleið 1685 til Jacob Hop, borgarstjóra. Hann var ikki tann seinasti borgarstjórin ið búði í húsinum. Í 1739 var fasadan høvuðsumvæld og broytt til Louis XIV stílin. Seinasti privati eigarin, Frú Willet-Holthuysen, gav húsið til býin Amsterdam í 1895 treytað av, at tað gjørdist eitt savn, og tað hevur tað verið líka síðan.